CELEX: 22003D0117
Language: el
Date: 2002-11-20 00:00:00
Title: 2003/117/ΕΚ: Απόφαση αριθ. 3/2002 του Συμβουλίου Σύνδεσης ΕΕ-Βουλγαρίας, της 20ής Νοεμβρίου 2002, για καθορισμό των όρων και των προϋποθέσεων συμμετοχής της Βουλγαρίας

Avis juridique important

|

22003D0117

2003/117/ΕΚ: Απόφαση αριθ. 3/2002 του Συμβουλίου Σύνδεσης ΕΕ-Βουλγαρίας, της 20ής Νοεμβρίου 2002, για καθορισμό των όρων και των προϋποθέσεων συμμετοχής της Βουλγαρίας  

Επίσημη Εφημερίδα αριθ. L 047 της 21/02/2003 σ. 0041 - 0043

Απόφαση αριθ. 3/2002 του Συμβουλίου Σύνδεσης ΕΕ-Βουλγαρίαςτης 20ής Νοεμβρίου 2002για καθορισμό των όρων και των προϋποθέσεων συμμετοχής της Βουλγαρίας(2003/117/ΕΚ)ΤΟ ΣΥΜΒΟΥΛΙΟ ΣΥΝΔΕΣΗΣ,Έχοντας υπόψη:την ευρωπαϊκή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Βουλγαρίας, αφετέρου(1),το πρόσθετο πρωτόκολλο της ευρωπαϊκής συμφωνίας(2) σχετικά με τη συμμετοχή της Βουλγαρίας σε κοινοτικά προγράμματα, και ιδίως τα άρθρα 1 και 2,Εκτιμώντας τα ακόλουθα:(1) Σύμφωνα με το άρθρο 1 του πρόσθετου πρωτοκόλλου, η Βουλγαρία δύναται να συμμετέχει σε κοινοτικά προγράμματα-πλαίσιο, ειδικά προγράμματα, σχέδια ή άλλες δράσεις που αφορούν ευρύ φάσμα τομέων.(2) Το άρθρο 1 προβλέπει επίσης ότι είναι δυνατόν να προστίθενται και άλλοι τομείς κοινοτικών δραστηριοτήτων σε αυτούς που ήδη απαριθμούνται.(3) Σύμφωνα με το άρθρο 2 του πρόσθετου πρωτοκόλλου, το συμβούλιο σύνδεσης αποφασίζει τους όρους και τις προϋποθέσεις συμμετοχής της Βουλγαρίας στις δραστηριότητες που αναφέρονται στο άρθρο 1 του εν λόγω πρωτοκόλλου,ΑΠΟΦΑΣΙΖΕΙ:Άρθρο 1Η Βουλγαρία συμμετέχει στο κοινοτικό πρόγραμμα Fiscalis (καλούμενο εφεξής "το πρόγραμμα") σύμφωνα με τους όρους και τις προϋποθέσεις που καθορίζονται στα παραρτήματα I και II, τα οποία αποτελούν αναπόσπαστο μέρος της παρούσας απόφασης.Άρθρο 2Η παρούσα απόφαση ισχύει για την υπόλοιπη διάρκεια του προγράμματος. Εντούτοις, σε περίπτωση που η Κοινότητα αποφασίσει να παρατείνει τη διάρκεια αυτή χωρίς ουσιαστική μεταβολή στο πλαίσιο του προγράμματος, η παρούσα απόφαση παρατείνεται αναλόγως και αυτομάτως, εφόσον δεν την καταγγείλει κανένα μέρος.Άρθρο 3Η παρούσα απόφαση αρχίζει να ισχύει την ημέρα της έκδοσής της από το συμβούλιο σύνδεσης.Βρυξέλλες, 20 Νοεμβρίου 2002.Για το Συμβούλιο ΣύνδεσηςΟ ΠρόεδροςM. S. Passy(1) ΕΕ L 358 της 31.12.1994, σ. 3.(2) ΕΕ L 317 της 30.12.1995, σ. 25.ΠΑΡΑΡΤΗΜΑ IΟΡΟΙ ΚΑΙ ΠΡΟΫΠΟΘΕΣΕΙΣ ΣΥΜΜΕΤΟΧΗΣ ΤΗΣ ΒΟΥΛΓΑΡΙΑΣ ΣΤΟ ΠΡΟΓΡΑΜΜΑ FISCALIS1. Όπως ορίζεται στο άρθρο 7 της απόφασης αριθ. 888/98/EΚ του Ευρωπαϊκού Κοινοβουλίου και του Συμβουλίου, της 30ής Μαρτίου 1998, σχετικά με την έγκριση κοινοτικού προγράμματος δράσης για τη βελτίωση των συστημάτων έμμεσης φορολογίας της εσωτερικής αγοράς (πρόγραμμα Fiscalis)(1), η συμμετοχή της Βουλγαρίας στο πρόγραμμα Fiscalis (καλούμενο εφεξής "το πρόγραμμα"), πρέπει να είναι σύμφωνη με τις προϋποθέσεις που καθορίζονται στην ευρωπαϊκή συμφωνία, το πρόσθετο πρωτόκολλο και στον βαθμό που αυτό είναι δυνατό βάσει της κοινοτικής νομοθεσίας για την έμμεση φορολογία. Συνεπώς, η συμμετοχή της Βουλγαρίας στις δραστηριότητες του προγράμματος υπόκειται στις ακόλουθες προϋποθέσεις:- οι δραστηριότητες που προβλέπονται στο άρθρο 4 (συστήματα επικοινωνίας και ανταλλαγής πληροφοριών, εγχειρίδια και οδηγοί) επιτρέπονται στο βαθμό που το καθιστούν δυνατό οι κοινοτικές διατάξεις περί έμμεσης φορολογίας,- οι δραστηριότητες που προβλέπονται στο άρθρο 5 παράγραφος 1 (ανταλλαγές υπαλλήλων) και παράγραφος 2 (σεμινάρια) καθώς και αυτές που προβλέπονται στο άρθρο 6 (κοινή πρωτοβουλία κατάρτισης) επιτρέπονται υπό τις προϋποθέσεις που ορίζονται στα εν λόγω άρθρα,- οι δραστηριότητες που προβλέπονται στο άρθρο 5 παράγραφος 3 (πολυμερείς έλεγχοι) δεν επιτρέπονται, εφόσον το κοινοτικό νομικό πλαίσιο για τη συνεργασία στον εν λόγω τομέα δυνάμει της οδηγίας 77/799/ΕΟΚ(2) και του κανονισμού (ΕΟΚ) αριθ. 218/1992(3), ισχύει μόνο για τις χώρες που είναι κράτη μέλη της Ευρωπαϊκής Ένωσης.2. Οι όροι και οι προϋποθέσεις για την υποβολή, αξιολόγηση και επιλογή των αιτήσεων για σεμινάρια και ανταλλαγές που αφορούν υπαλλήλους της Βουλγαρίας είναι οι ίδιοι με αυτούς που ισχύουν για τους υπαλλήλους των 15 εθνικών διοικήσεων των κρατών μελών της Ευρωπαϊκής Ένωσης.3. Το παράρτημα II καθορίζει την οικονομική συνεισφορά στον γενικό προϋπολογισμό της Ευρωπαϊκής Ένωσης που η Βουλγαρία θα πρέπει να καταβάλλει για να καλύψει το κόστος που προκύπτει από τη συμμετοχή της στο πρόγραμμα, για το 2002. Η επιτροπή σύνδεσης έχει το δικαίωμα να προσαρμόζει την εν λόγω συνεισφορά όταν κρίνεται απαραίτητο σύμφωνα με τις αρχές που ορίζονται στο άρθρο 109 παράγραφος 2 της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Βουλγαρίας, αφετέρου.4. Εκπρόσωποι της Βουλγαρίας συμμετέχουν, ως παρατηρητές και για τα σημεία που τους αφορούν, στη μόνιμη επιτροπή διοικητικής συνεργασίας στον τομέα των έμμεσων φόρων, η οποία προβλέπεται στο άρθρο 11 παράγραφος 1 της απόφασης αριθ. 888/98/ΕΚ. Η εν λόγω επιτροπή συνεδριάζει χωρίς την παρουσία εκπροσώπων της Βουλγαρίας κατά τη συζήτηση των υπόλοιπων σημείων καθώς και κατά τις ψηφοφορίες.5. Τα κράτη μέλη της Ευρωπαϊκής Ένωσης και η Βουλγαρία καταβάλλουν κάθε προσπάθεια, στο πλαίσιο των υφιστάμενων διατάξεων, για να διευκολύνουν την ελεύθερη κυκλοφορία και διαμονή όλων των επιλέξιμων προσώπων του προγράμματος που μετακινούνται μεταξύ της Βουλγαρίας και των κρατών μελών της Ευρωπαϊκής Ένωσης προκειμένου να συμμετάσχουν σε δραστηριότητες που καλύπτονται από την απόφαση.6. Με την επιφύλαξη των αρμοδιοτήτων της Επιτροπής των Ευρωπαϊκών Κοινοτήτων και του Ελεγκτικού Συνεδρίου των Ευρωπαϊκών Κοινοτήτων όσον αφορά την παρακολούθηση και την αξιολόγηση του προγράμματος σύμφωνα με την απόφαση αριθ. 888/98/ΕΟΚ, η συμμετοχή της Βουλγαρίας στο πρόγραμμα παρακολουθείται συνεχώς σε βάση εταιρικής σχέσης, με τη συμμετοχή της Βουλγαρίας και της Επιτροπής. Η Βουλγαρία υποβάλλει στην Επιτροπή σχετικές εκθέσεις και θα συμμετέχει σε άλλες ειδικές δραστηριότητες που καθορίζονται από την Κοινότητα για το σκοπό αυτό.7. Η γλώσσα που χρησιμοποιείται όσον αφορά τη διαδικασία υποβολής αιτήσεων, τις συμβάσεις, τις υποβαλλόμενες εκθέσεις και άλλες διοικητικές ρυθμίσεις του προγράμματος, θα είναι μια από τις επίσημες γλώσσες της Ευρωπαϊκής Κοινότητας.8. Η Κοινότητα και η Βουλγαρία δύνανται να τερματίζουν δραστηριότητες που εντάσσονται στο πλαίσιο της παρούσας απόφασης ανά πάσα στιγμή, εφόσον γνωστοποιήσουν εγγράφως την πρόθεσή τους δώδεκα μήνες νωρίτερα. Οι δραστηριότητες που ευρίσκονται σε εξέλιξη κατά τη στιγμή του τερματισμού συνεχίζονται μέχρι την τελική ολοκλήρωσή τους, υπό τους όρους που προβλέπει η παρούσα απόφαση.(1) ΕΕ L 126 της 28.4.1998, σ. 1.(2) ΕΕ L 336 της 27.12.1977, σ. 15· οδηγία όπως τροποποιήθηκε τελευταία από την πράξη προσχώρησης του 1994.(3) ΕΕ L 24 της 1.2.1992, σ. 1.ΠΑΡΑΡΤΗΜΑ IIΧΡΗΜΑΤΟΔΟΤΙΚΗ ΣΥΝΕΙΣΦΟΡΑ ΤΗΣ ΒΟΥΛΓΑΡΙΑΣ ΣΤΟ ΠΡΟΓΡΑΜΜΑ FISCALIS1. Η χρηματοδοτική συνεισφορά της Βουλγαρίας προστίθεται στο ποσό το οποίο διατίθεται κάθε χρόνο από το γενικό προϋπολογισμό της Ευρωπαϊκής Ένωσης για πιστώσεις ανάληψης υποχρεώσεων, με στόχο την κάλυψη των χρηματοδοτικών υποχρεώσεων της Επιτροπής που απορρέουν από τις εργασίες οι οποίες πρέπει να διενεργηθούν για την υλοποίηση, τη διαχείριση και τη λειτουργία του προγράμματος Fiscalis (καλούμενου εφεξής "το πρόγραμμα").2. Ο υπολογισμός της χρηματοδοτικής συνεισφοράς πραγματοποιήθηκε με βάση μια μέση ημερήσια αποζημίωση ύψους 146 ευρώ και έναν μέσο όρο εξόδων ταξιδιού ύψους 695 ευρώ, που αντιστοιχούν στο κόστος συμμετοχής σε σεμινάρια και ανταλλαγές. Για τον υπολογισμό της χρηματοδοτικής συνεισφοράς της Βουλγαρίας, θεωρήθηκε ότι η εν λόγω χώρα θα συμμετέχει, κατά μέσον όρο, σε 15 σεμινάρια και σε 20 ανταλλαγές ετησίως. Η χρηματοδοτική συνεισφορά είναι δυνατόν να προσαρμόζεται στις αρχές κάθε έτους, προκειμένου να λαμβάνεται υπόψη ο πραγματικός αριθμός δραστηριοτήτων στις οποίες σχεδιάζει να συμμετάσχει η Βουλγαρία κατά τη διάρκεια του συγκεκριμένου έτους. Η προσαρμογή θα πραγματοποιείται μέσω της προβλεπόμενης πρόσκλησης καταβολής κεφαλαίων που θα λαμβάνει η Βουλγαρία από την Επιτροπή, όπως αναφέρεται στο σημείο 4.3. Η συνεισφορά της Βουλγαρίας θα ανέρχεται σε 94984 ευρώ για κάθε έτος συμμετοχής, εκτός εάν ορισθεί άλλως σύμφωνα με τους όρους που προβλέπονται στο σημείο 2. Από το ποσό αυτό, 6214 ευρώ ή το 7 % του προσαρμοσμένου ποσού της ετήσιας συνεισφοράς σύμφωνα με τις διατάξεις του σημείου 2, καλύπτουν συμπληρωματικό κόστος διοικητικής φύσεως που σχετίζεται με τη διαχείριση του προγράμματος από την Επιτροπή και προκύπτει από τη συμμετοχή της Βουλγαρίας.4. Ισχύει ο δημοσιονομικός κανονισμός της 21ης Δεκεμβρίου 1977 ο οποίος εφαρμόζεται στο γενικό προϋπολογισμό της Ευρωπαϊκής Ένωσης(1), ιδίως όσον αφορά τη διαχείριση της συνεισφοράς της Βουλγαρίας.Με την έναρξη ισχύος της παρούσας απόφασης, η Επιτροπή απευθύνει στη Βουλγαρία μια ή περισσότερες προσκλήσεις καταβολής των κεφαλαίων που αντιστοιχούν στη συνεισφορά της στο κόστος των δραστηριοτήτων για το τρέχον έτος. Η συνεισφορά εκφράζεται σε ευρώ και καταβάλλεται σε τραπεζικό λογαριασμό σε ευρώ της Επιτροπής.Η Βουλγαρία καταβάλει τη συνεισφορά της στο ετήσιο κόστος δυνάμει της παρούσας απόφασης σύμφωνα με τις προσκλήσεις καταβολής κεφαλαίων και το αργότερο τρεις μήνες μετά την αποστολή των σχετικών προσκλήσεων. Οποιαδήποτε καθυστέρηση της συνεισφοράς συνεπάγεται την καταβολή τόκου από τη Βουλγαρία επί του οφειλόμενου ποσού, από την ημερομηνία λήξης της προθεσμίας. Το επιτόκιο αντιστοιχεί στο επιτόκιο που εφαρμόζεται από την Ευρωπαϊκή Κεντρική Τράπεζα κατά την ημερομηνία λήξης της προθεσμίας για τις πράξεις σε ευρώ, προσαυξημένο κατά 1,5 εκατοστιαίες μονάδες.5. Οι ημερήσιες αποζημιώσεις ισχύουν για όλους τους συμμετέχοντες στο πρόγραμμα και καθορίζονται ανά χώρα από την Επιτροπή. Η Βουλγαρία λαμβάνει μια πρώτη προκαταβολή από την Επιτροπή στην αρχή κάθε έτους. Μια δεύτερη προκαταβολή είναι δυνατόν να καταβάλλεται στα μέσα του έτους ανάλογα με την πραγματική συμμετοχή της Βουλγαρίας στις δραστηριότητες του προγράμματος και με την αναμενόμενη συμμετοχή μέχρι το τέλος του έτους. Η ενδιαφερόμενη βουλγαρική υπηρεσία χρησιμοποιεί τις εν λόγω προκαταβολές για την πληρωμή των εισιτηρίων και των ημερησίων αποζημιώσεων των βουλγάρων συμμετεχόντων.6. Τα έξοδα ταξιδιού και ημερήσιας αποζημίωσης που απορρέουν από τη συμμετοχή εκπροσώπων και εμπειρογνωμόνων της Βουλγαρίας ως παρατηρητών στις εργασίες της επιτροπής που αναφέρεται στο σημείο 4 του παραρτήματος Ι, επιστρέφονται από την Επιτροπή, υπό τους ίδιους όρους που ισχύουν για τα κράτη μέλη της Ευρωπαϊκής Ένωσης.(1) ΕΕ L 356 της 31.12.1977, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 762/2001 (ΕΕ L 111 της 20.4.2001, σ. 1).